Diari Oficial de la Generalitat Valenciana


Sumari del DOGV 9147, del 10-08-2021 (2021/8525)

RESOLUCIÓ de 4 d'agost de 2021, del director general de l'Institut Valencià de la Joventut, per la qual s'anul·la parcialment la Resolució de 16 de juliol de 2021, de concessió d'ajudes a entitats locals per a desenvolupar programes de joventut durant l'any 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9147

Data del DOGV
:   10-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8525


Data del document
:   04-08-2021

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 d'agost de 2021, del director general de l'Institut Valencià de la Joventut, per la qual s'anul·la parcialment la Resolució de 16 de juliol de 2021, de concessió d'ajudes a entitats locals per a desenvolupar programes de joventut durant l'any 2021. [2021/8525]  
El dia 21 de juliol de 2021 es va publicar en el Diari Oficial de la Generalitat Valenciana la Resolució de 16 de juliol de 2021, del director general de l'Institut Valencià de la Joventut, de concessió d'ajudes a entitats locals per a desenvolupar activitats de programes de joventut durant l'any 2021.  
Contra aquesta resolució, els dies 26 i 27 de juliol es van interposar recursos de reposició per part de les entitats locals que s'enumeren a continuació:  
- Ajuntament de Piles (exp. IVAJPF/2021/158)  
- Ajuntament de Moncada (exp. IVAJPF/2021/271)  
- Mancomunitat Intermunicipal de l'Alt Palància (exp. IVAJPF/2021/288)  
- Ajuntament de Xeraco (exp. IVAJPF/2021/297)  
Amb motiu dels recursos presentats s'ha pogut constatar l'existència d'alguns errors en la comprovació de la documentació aportada en les sol·licituds, així com en l'assignació de dues de les entitats recurrents al grup de població que els corresponia, d'acord amb l'article 9.2 de l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, que estableix les bases reguladores de la concessió d'ajudes a entitats locals per a programes de joventut.  
  
Per mitjà d'una resolució del director general de l'Institut Valencià de la Joventut (IVAJ) han sigut estimats els recursos presentats pels ajuntaments de Piles, Moncada i Xeraco i per la Mancomunitat Intermunicipal de l'Alt Palància.  
L'article 16 de l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació, estableix que tota alteració de les condicions tingudes en compte per a la concessió de l'ajuda, donarà lloc a la modificació de la resolució de concessió.  
A conseqüència de l'estimació d'aquests recursos, en virtut de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
Primer  
Anul·lar el punt resolutiu primer, pel que fa als annexos I, II i III, i el punt resolutiu segon de la Resolució de 16 de juliol de 2021, del director general de l'Institut Valencià de la Joventut, per la qual es concedeixen les ajudes a entitats locals per a desenvolupar activitats de programes de joventut durant l'any 2021.  
  
Segon  
Retrotraure el procediment a la fase de valoració, en el cas de les sol·licituds corresponents a les entitats que es troben incloses en els grups 1r, 2n i 3r, d'acord amb l'article 9.2 de l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, que estableix les bases reguladores de la concessió d'ajudes a entitats locals per a programes de joventut.  
  
Tercer  
Ordenar la realització de tots els tràmits necessaris per a dictar una nova resolució de concessió d'ajudes per a desenvolupar programes de joventut, durant l'any 2021 a les entitats incloses en els grups indicats en el punt anterior.  
  
Quart  
Publicar aquesta resolució en el Diari Oficial de la Generalitat Valenciana.  
  
València, 4 d'agost de 2021.- El director general de l'Institut Valencià de la Joventut: Jesús Martí Nadal.